ÉrdKultúra

Kiállítászáró családi nap Eőry Emil Eltemetett és megvalósult álmok című emlékkiállításban
2025-01-11 15:00 - 17:00 UTC | GALÉRIA, Alsó utca 2., Érd, 2030, Magyarország
Kreatív foglalkozások 15:00-tól: rajzold meg a saját zoetrope szalagodat, készíts kitűzőt Eőry Emil arcképével vagy alkosd meg önarcképedet a kiállítás anyagából ihletet merítve.

18 órától közös, szubjektív tárlatvezetésen vehettek részt, ahol személyesen kapcsolódhatunk az alkotásokhoz és felfedezhetjük, hogy milyen sokféleképpen szólíthatnak meg minket a kiállított művek, kinek mit jelentenek.

A hangulatról 17 órától Arany Gold Zoltán gondoskodik gramofonjával és hanglemezeivel.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.
Várunk Benneteket!

Téli Tárlat 2025 - Felhívás
2025-01-15 08:00 - 17:00 | GALÉRIA, Alsó utca 2., Érd, 2030, Magyarország

Kiállításmegnyitó – Az élet kavalkádja
2025-01-18 15:00 - 2025-02-12 17:00 | PARKVÁROS, Gépész u. 14., Érd, 2030, Magyarország
A kiállítás megnyitja Markó Orsolya muzeológus
Közreműködik Perlaki Zsuzsanna zongoraművész és Tarnócziné Barabás Irén
Varga Ildikó amatőr érdi festő alkotásaiból nyílik kiállítás mely február 12-ig megtekinthető a Közösségi Ház nyitvatartási idejében.

TÉLI TÁRLAT 2025
2025-01-24 18:00 - 2025-03-01 20:00 | GALÉRIA, Alsó utca 2., Érd, 2030, Magyarország
TÉLI TÁRLAT 2025
Hagyományos csoportos kiállítás az érdi és az Érd vonzáskörzetében élő alkotók munkáiból.
A kiállítás megtekinthető 2025. március 1-ig, a galéria nyitvatartási idejében, szerdán 12:00-tól 20:00-ig, csütörtöktől szombatig 10:00-tól 17:00-ig.
A kiállító alkotók névsora:
ADELMANN ANNA // BALLA ERIKA // BALLA LAJOS // BÁRÁNY T. RÉZIA // BÜKI ATTILA // COMBARRO PETRA INEZ // CSÓKA LÁSZLÓ // DEÁKI TAMÁS // FERENCZI VILMOS // FITOS GYÖRGYI // GERGELY-FARNOS LILLA // GÉCZI ILDIKÓ // GOMBOS IBOLYA // GYULAY ERIKA // HAJDÚ KINGA // ILKA GÁBOR // KARSCH MANFRED // KELLE ANTAL // KISS IMRE // KOPÓCSY JUDIT // KOPPÁNY ATTILA // KÓSA JÁNOS // KOVÁCH GERGŐ // KOVÁCS ÁRPÁD // KOVÁCS JOHANNA // KRICZKI TAMÁS // LÁSZLÓ EMŐKE // MADARÁSZ KRISZTINA // MUK ÁGOTA // PAPP ERZSÉBET // PAZÁR ANNA // R. NAGY ERIKA // REGŐS ÁGNES // SZABÓ LÁSZLÓ // SZABÓ SZILÁRD // TÖRÖK JOLI // VALKÓ GYULA // VÁROSI FERENC // WENSZKY ÁGNES // ZALAVÁRI JÓZSEF

Galéria Kreatív Műhely
2025-01-29 18:00 - 20:00 | GALÉRIA, Alsó utca 2., Érd, 2030, Magyarország
A Téli Tárlat 2025 alkotásaiból inspirálódva parafrázisokat készítünk vegyes technikával az alkotókedvű résztvevőkkel. A foglalkozáson való részvétel semmilyen művészeti előképzettséget vagy gyakorlatot nem kíván.
A foglalkozást Rosta Helga múzeumpedagógus vezeti.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Csudarumli Padlásműhely - Sziszi kézműves tárgyainak kiállítása
2025-02-05 08:00 - 2025-03-16 17:00 | SZEPES, Alsó u. 9., Érd, 2030, Magyarország
Csudarumli Padlásműhely – Sziszi kézműves tárgyainak kiállítása
A kiállítás március 16-ig tekinthető meg a Szepes Gyula Művelődési Központ előtéri kiállítóterében.
„A Csudarumli műhelyben jelenleg főként plüssből készítek figurákat, legtöbbször saját szabásminta alapján. Alapanyagok tekintetében nem ismerek kivételt. Minden anyaggal imádok dolgozni, legyen az fenyőtű vagy fűzvessző, fa, textil vagy papír. A plüss járműveim talán a legnépszerűbbek, de nagyon sok egyedi megrendelést is kapok. Egyre többször merül fel az együtt alkotás igénye!
Küldetésemnek tartom, hogy népszerűsítsem a kétkezi munka örömét, ezért gyerekeknek tartok alkalmanként varrós foglalkozást, iskolában, szülinapi zsúron vagy táborokban. Régi vágyam, hogy saját műhelyemben is tartsak ilyesmit, nemcsak gyerekeknek! Idővel a kosárfonásba is bevonnám az érdeklődőket…
A kiállítás reprezentálja, hogy mennyi minden érdekel, és milyen hasznos és szép csudákat lehet létrehozni a saját két kezünkkel. Ha alkotnál velem valami szépet, vagy gyermekednek szeretnél élményt adni, kérlek, keress meg. Várlak!”
Sziszi

Felnőtteknek szóló festőklub a Parkvárosi Közösségi Házban
2025-02-08 09:00 - 13:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub Érden a Parkvárosi Közösségi Házban – minden hónap második szombat délelőtt
E festőklubon a teljesen kezdők és gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások.
A ragyogó színkörből színkeverési feladatokkal és festészeti technikákkal gazdagítjuk tudásunkat.
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak, az alkotási folyamat közben feltöltődnek.
Ha a pihenésnek Te is ezt a kreatív formáját választod, várunk szeretettel!A februári program részletei:https://bohemkuckom.hu/kreativfoglalkozasok/festoklub/
Érdeklődni és jelentkezni a fenti honlapon, info@bohemkuckom.hu címen vagy a 20/226-2853 telefonszámon lehet.

Galéria Kreatív Műhely - Álarcaink
2025-02-12 18:00 - 19:00 | GALÉRIA, Alsó utca 2., Érd, 2030, Magyarország
Tél- és szomorúságűző színes, bohókás maszkokat készítünk, amelyek mögé elrejthetjük ennek a nehéz télnek gondjait, bajait. A csendes alkotáshoz zenét hallgatunk és alaposan megnézzük a Téli Tárlat 2025 alkotásait, hogy azokból merítsünk inspirációt.
Galéria Kreatív Műhelyünkön ismerj meg új és izgalmas technikákat. Kéthetente kreatív alkotóműhelyeken vehetsz részt, ahol szabadon kipróbálhatsz újabb és újabb művészeti módszereket.
A programon a részvétel díjtalan. Köszönjük, ha jelzi felénk részvételi szándékát az erdigaleria@gmail.com e-mail címen.

Filmklub Bárdos Csaba filmtörténész-esztétával
2025-02-14 17:00 - 21:00 | GALÉRIA, Alsó utca 2., Érd, 2030, Magyarország
A nap szerelmese (Lust for life)
amerikai filmdráma, 117 perc, 1956
Rendező: Vincente Minnelli, George Cukor
Egy nagy művész, a szörnyű kínokat megélt holland festő Vincent Van Gogh életét beszéli el ez a felkavaró kép világú, érdekfeszítő és érzelmeket ébresztő filmklasszikus, mindvégig hűségesen a valóság tényeihez. Hogyan lett a holland lelkészdinasztia sarjából ellenállhatatlan belső parancs sugallatára olyan ember, akit semi más nem érdekel, csak hogy fessen? Van Gogh mindössze harmminchét esztendőt élt, s ebből tíz évig alkotott. Nyomorgott, magányos és beteg volt. Ma képei nemcsak a leghíresebb múzeumok féltve őrzött darabjai, hanem a világ műkincspiacának dollármilliókért gazdát cserélő verhetetlen sztárjai is. A film alapjául Irving Stone életrajzi regénye szolgált, amelyet a festő és testvére, Theo közötti levelezés ihletett.
forrás: Port.hu

KIÁLLÍTÁSMEGNYITÓ
2025-02-15 15:00 - 17:00 | PARKVÁROS, Gépész u. 14., Érd, 2030, Magyarország
KIÁLLÍTÁSMEGNYITÓ
AZ ÉRDI ÉS ÉRD KÖRNYÉKI FIATAL, AMATŐR MŰVÉSZEK PÁLYÁZATÁNAK KIÁLLÍTÁSA
A kiállítás megnyitja:
Perger Emília művésztanár
Közreműködik:
A Lukin László Alapfokú Művészeti Iskola növendékei
„Legyen előtted mindig út,
Fújjon hátad mögül a szél…”
Rúzsa Magdolna

Papagájkiállítás
2025-02-23 14:00 - 17:00 | SZEPES, Alsó u. 9., Érd, 2030, Magyarország
Színes és különleges papagájokkal találkozhatnak az érdeklődők február 23-án.
A látogatók testközelből csodálhatják meg ezeket a különleges madarakat, miközben izgalmas érdekességeket tudhatnak meg róluk.
Minden érdeklődőt szeretettel várunk 14 és 18 óra között!
Belépő egységesen 2000 Ft/fő.
Belépőjegy váltása 2 éveskortól kötelező.

Galéria Kreatív Műhely
2025-02-26 18:00 - 20:00 | GALÉRIA, Alsó utca 2., Érd, 2030, Magyarország
Dobozba zárt történetek – Galéria Kreatív Műhely Kiss Imre makettező, diorámakészítővel
Mi is az a dioráma? Dobozba sűrített mesevilág, vagy a valóság kicsinyített mása? És vajon miért önt el bennünket megannyi nosztalgikus érzés, ha belepillanthatunk egy-egy ilyen alkotásba? Ha nem is lehetséges mindegyik kérdésünkre választ kapnunk, de itt lesz velünk Kiss Imre, makettező, dioráma készítő, aki megosztja velünk lelkesedését és szakértelmét. Ráadásul, a segítségével el is készíthetünk egy saját, papír alapú, vintage diorámát.
A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Téli Tárlat 2025 Finisszázs
2025-03-01 14:00 - 17:00 | GALÉRIA, Alsó utca 2., Érd, 2030, Magyarország
A Téli Tárlat 2025 csoportos kiállítás záróeseménye.

Elbúcsúztatjuk a 2025-ös évi Téli Tárlatunkat. Ezen a záróeseményen Homolya Gábor képzőművész tart izgalmas és kreatív workshopot, mely során kollázsokat készíthetünk. A nap végén pedig Szegedi Csaba kolorista szakmai tárlatvezetésével járhatjuk még egyszer, utoljára a kiállítást, és inthetünk búcsút az alkotásoknak.

14:00-16:00 – Kreatív workshop Homolya Gábor képzőművésszel

16:00-17:00 – Szegedi Csaba kolorista szakmai tárlatvezetése
Minden kedves érdeklődőt szeretettel várunk!
A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze. A Szervezők a programváltozás jogát fenntartják.

VALKÓ Gyula - Szökés a tájképből kiállításmegnyitó
2025-03-07 18:00 - 20:00 | GALÉRIA, Alsó utca 2., Érd, 2030, Magyarország
VALKÓ Gyula – Szökés a tájképből
Az Érdi Galéria meghívja Önt és barátait VALKÓ GYULA festőművész Szökés a tájképből című kiállításának megnyitójára
2025. március 7-én, pénteken 18 órára
Köszöntőt mond: DR. CSŐZIK LÁSZLÓ Érd Megyei Jogú Város polgármestere
A kiállítást megnyitja: BÁNKI ÁKOS képzőművész, kurátor
Zenei közreműködő: TÓTH ZSELYKE
Az eseményen Érd egyetlen ír kocsmája, az 1996 óta sikeresen működő Irish Dog Pub készül whisky kóstolóval, de más ír italkülönlegességeket is lesz lehetőség megkóstolni.
Minden kedves érdeklődőt szeretettel várunk!
A kiállítás megtekinthető 2025. április 17-ig, a galéria nyitvatartási idejében, szerdán 12-20 óráig, csütörtöktől szombatig 10-17 óráig.

Valkó Gyula kiállított festészeti sorozatai a Covid időszakához köthetők, amikor hosszú szünet után újra visszatért a festészethez. Az elmúlt 4 év munkáit az európai és tengerentúli képzőművészet közötti kapcsolódások, valamint Josef Albers módszertana inspirálta. A sorozat első periódusa intuitív módon született, de idővel egyre inkább saját élményeit – gyerekkori emlékeket, tárgyakat, elhunyt szeretteit, valamint meghatározó művészek és zenészek hatásait – szőtte bele műveibe.
A „Szökés a tájképből” cím személyes jelentéssel bír, egy zenei utalás, amely egyfajta elmozdulást jelez korábbi alkotásaihoz képest. A színek és formák érzelmi hatást közvetítenek, a geometria és absztrakció eszközeivel. Képei, középpont nélküli kompozíciói arra ösztönzik a nézőt, hogy folyamatosan fedezze fel a részleteket.
„Mindenkinek meghagyom a saját verzióját, mit lát bele a képembe. Ezzel a szétbontott és újrarendezett képalkotási módszerhez nyilván az érzelmi értelmezések állnak közel, és ha meditációra sarkallnak, elérték céljukat.”
Munkáiban a tervezettség és az intuíció összefonódik, az alkotási folyamat során a kompozíció folyamatosan változik. Inspirációját középkori miniatúrákból, ikonfestészetből, valamint a colorfield és absztrakt expresszionizmus irányzataiból meríti. Célja, hogy művei gondolatokat és érzéseket ébresszenek, és akár meditatív élményt nyújtsanak a néző számára.
// Bánki Ákos, a kiállítás kurátora //
ℹ️A szervezők műsor- és programváltozás jogát fenntartják!
ℹ️A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

VALKÓ Gyula - Szökés a tájképből
2025-03-07 18:00 - 2025-04-30 20:00 | GALÉRIA, Alsó utca 2., Érd, 2030, Magyarország
VALKÓ Gyula – Szökés a tájképből
A kiállítás meghosszabbítva látogatható április 30-ig, a galéria nyitvatartási idejében, szerdán 12-20 óráig, csütörtöktől szombatig 10-17 óráig.

Valkó Gyula kiállított festészeti sorozatai a Covid időszakához köthetők, amikor hosszú szünet után újra visszatért a festészethez. Az elmúlt 4 év munkáit az európai és tengerentúli képzőművészet közötti kapcsolódások, valamint Josef Albers módszertana inspirálta. A sorozat első periódusa intuitív módon született, de idővel egyre inkább saját élményeit – gyerekkori emlékeket, tárgyakat, elhunyt szeretteit, valamint meghatározó művészek és zenészek hatásait – szőtte bele műveibe.
A „Szökés a tájképből” cím személyes jelentéssel bír, egy zenei utalás, amely egyfajta elmozdulást jelez korábbi alkotásaihoz képest. A színek és formák érzelmi hatást közvetítenek, a geometria és absztrakció eszközeivel. Képei, középpont nélküli kompozíciói arra ösztönzik a nézőt, hogy folyamatosan fedezze fel a részleteket.
„Mindenkinek meghagyom a saját verzióját, mit lát bele a képembe. Ezzel a szétbontott és újrarendezett képalkotási módszerhez nyilván az érzelmi értelmezések állnak közel, és ha meditációra sarkallnak, elérték céljukat.”
Munkáiban a tervezettség és az intuíció összefonódik, az alkotási folyamat során a kompozíció folyamatosan változik. Inspirációját középkori miniatúrákból, ikonfestészetből, valamint a colorfield és absztrakt expresszionizmus irányzataiból meríti. Célja, hogy művei gondolatokat és érzéseket ébresszenek, és akár meditatív élményt nyújtsanak a néző számára.
// Bánki Ákos, a kiállítás kurátora //
ℹ️A szervezők műsor- és programváltozás jogát fenntartják!
ℹ️A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Kapcsolódó programok:
Múzeumpedagógia
Galéria Kreatív Műhely
Galéria Kreatív Műhely

Március 15-i hét a gyermekkönyvtárban
2025-03-10 08:00 - 2025-03-14 17:00
Gyermekkönyvtár:
Izgalmas online játékok, fejtörők, könyves keresgélések kicsinyeknek és nagyobbaknak a március 15-i eseményekhez kapcsolódva

Március 15-i hét a felnőttkönyvtárban
2025-03-10 08:00 - 2025-03-14 17:00
Felnőttkönyvtár:

Piros-fehér-zöld könyvcsomagok között válogathatnak olvasóink
Az 1848. márciusi eseményekhez kapcsolódó könyvek kiemelése
Az 1848/49-es eseményekhez kapcsolódó könyvajánlók online felületeinken és papíron

Galéria Kreatív Műhely - Művészet a forradalomban
2025-03-12 18:00 - 19:00 | GALÉRIA, Alsó utca 2., Érd, 2030, Magyarország
Galéria Kreatív Műhely

Rendhagyó műhelyfoglalkozásunkon sorra vesszük a művészettörténet ikonikus forradalmi alkotásait és ezekből inspirálódva készítjük el saját alkotásainkat.

Ismerjen meg új és izgalmas technikákat a galériában! Kéthetente kreatív alkotóműhelyeken vehet részt, ahol szabadon kipróbálhat újabb és újabb metódusokat.

A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze.

A Jószomszédság Könyvtára: Március 15-i emléknap – könyvkiemelések, kézműveskedés
2025-03-14 08:00 - 17:00

Festőklub gyerekeknek
2025-03-15 09:00 - 13:00 | PARKVÁROS, Gépész u. 14., Érd, 2030, Magyarország
Rajzos-festő foglalkozás gyerekeknek a Parkvárosi Közösségi Házban 2025-ben egzotikus állataink témában folytatódik! A fiatalok alkotói készségeinek fejlesztéséért, kreatív gondolkodásuk támogatásáért!
Márciusi téma: Egzotikus állataink III., Tukán és színpompás csőre
Szombat délelőtt várom szeretettel az alkotásra nyitott, rajzolni szerető gyermekeket!
A foglalkozás reggel 9 órától 13 óráig tart.
Havonta egy-egy újabb egzotikus állat kerül terítékre, azaz papírra, vászonra.
Sor kerül például a kenguru formás testére, a tigris szőrős bundájára és a strucc mókás lábaira is!
Az állatokat különböző technikákkal keltjük életre – rajzoljuk szénnel, porpasztellel, ceruzával, illetve festjük akrilfestékkel vagy akvarellel, tintával.
Az aktuális program részletei mindig a https://bohemkuckom.hu/kreativfoglalkozasok/festes-gyerekeknek oldalon olvashatóak.
Érdeklődni és jelentkezni a fenti honlapon, info@bohemkuckom.hu e-mail címen vagy a 20/226-2853 telefonszámon lehet!
Várom szeretettel a gyermekeket! Szegedy Tamara

Internet Fiesta (országos könyvtári program)
2025-03-20 08:00 - 2025-03-27 17:00
Az Internet Society és az Európai Unió Cordis programja 1999-től hirdette meg az Internet Fiesta programját, aminek célja az internet minél szélesebb körben történő népszerűsítése volt.
Magyarország 2000-től kapcsolódik a nemzetközi programsorozathoz, a könyvtárak rövidesen a magyar Internet Fiesta motorjai lettek. A programok célja kiegészült a digitális írástudás terjesztésével és az internet felhasználási lehetőségeinek minél szélesebb körű bemutatásával.
Gyermekkönyvtár:
Internet Fiesta: a digitális írástudáshoz kapcsolódó könyvkiemelés

Felnőttkönyvtár:
Internet Fiesta (országos könyvtári program):

Kvízjáték az online világról a mesterséges intelligencia által készített ajándék könyvjelzőkért
Szabadulószoba a Facebookon
Murphy a könyvtárban – szórakoztató összeállítás közösségi felületeinken

Másként tökéletes
2025-03-20 08:00 - 2025-04-21 17:00 | SZEPES, Alsó u. 9., Érd, 2030, Magyarország
Másként tökéletes

Kiállítás a Dr. Dizseri Tamás Habilitációs Központ kerámia- és textilműhelyében készült egyedi kézműves tárgyakból
A kiállítás megtekinthető április 21-ig a Szepes Gyula Művelődési Központ előtéri kiállítóterében.

A Dizseri Tamás Habilitációs Központ Érden, az önkormányzat fenntartásában lévő Szociális Gondozó Központ tagintézményeként működik. Intézményünk 1983-ban nyitotta meg kapuit azzal a céllal, hogy fogyatékossággal élő embertársaink számára nappali ellátást és foglalkoztatást biztosítson, csökkentse inaktivitásukat, segítse önállóságukat és társadalmi beilleszkedésüket.

Az intézményünk nemcsak fejlesztést és támogatást nyújt, hanem egy olyan inspiráló közösséget is teremt, ahol az alkotás öröme mindenki számára elérhetővé válik. A kézműves tevékenységek kiemelt szerepet kapnak mindennapjainkban, hiszen ezek nemcsak az önkifejezés eszközei, hanem az önbizalom növelésének és a képességek kibontakoztatásának meghatározó elemei is.

Kerámia- és textilműhelyünkben csodálatos tárgyak születnek – minden egyes darab egyedi, készítőik örömét és kitartását tükrözik. A kézműves műhelyek munkáját segítik, irányítják: Pálvölgyi Margit (kerámia műhely), Kett Zoltánné és Böröczky Lászlóné (textil műhely).

A kiállítás célja, hogy bepillantást engedjen ebbe a különleges világba, és bemutassa, milyen értékeket teremt a fogyatékossággal élő emberek alkotómunkája. Szeretnénk közelebb hozni egymáshoz a társadalom minden tagját, és rámutatni arra, hogy a művészet mindenki számára lehetőséget ad a kiteljesedésre.

A kézműves termékek intézményünkben megvásárolhatók.

Facebook oldalunk: Dr. Dizseri Tamás Habilitációs Központ
Elérhetőségünk:
230 Érd, Hivatalnok u. 42.
Tel: 20/330-7907
e-mail: habilitacio.vezeto@szocgond.hu

30 éves a Poly-Art
2025-03-22 15:00 - 17:00 | PARKVÁROS, Gépész u. 14., Érd, 2030, Magyarország
Köszöntőt mond: Dr. Csőzik László polgármester
Közreműködnek: Harmónia Vegyeskar, Szigeti Eszter és a Poly-Art alkotóközösségének tagjai
Rendezvényfelelős: Daróci Lajosné
Minden érdeklődőt várunk szeretettel!
A szervezők a programváltozás jogát fenntartják. A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

KÉK - Tavaszi tárlat kiállításmegnyitó
2025-03-22 15:00 - 17:00 | PARKVÁROS, Gépész u. 14., Érd, 2030, Magyarország
Minden kedves érdeklődőt szeretettel várunk!
További információ
A szervezők a programváltozás jogát fenntartják. A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Galéria Kreatív Műhely
2025-03-26 18:00 - 20:00 | GALÉRIA, Alsó utca 2., Érd, 2030, Magyarország
Galéria Kreatív Műhely

Galéria Kreatív Műhely Valkó Gyula festőművésszel március 26-án
Ezen az alkalmon Valkó Gyula festőművész a „Szökés a tájképből” című kiállításában várja az érdeklődő, alkotni vágyókat egy izgalmas kreatív műhelyre: „A workshopon megkísérlem bemutatni az egyik általam gyakran használt kollázs-montázs technikát. Színes, festett papírokkal, vagy egyéb magazinokból, újságokból újraalkotunk fekete-fehér, vagy színes képeket. Személyesebb, bensőségesebb alkotásokat, vázlatokat hozunk létre. Megkarcoljuk az absztrakció határait is, segítségül hívjuk Josef Albers volt Bauhaus mester tematikus színdinamikáját is. De ha csak szeretnéd kikapcsolódva, játszva újragondolni kedvenc élményedet, fényképedet valakiről, valamiről, akkor is itt a helyed.”
A belépés díjtalan, de regisztrációhoz kötött. Kérjük, hogy részvételi szándékát az erdigaleria@gmail.com e-mail címen jelezze.

Felnőttkönyvtár: Téma a sorok között: Utazás. Beszélgetések könyvekről és az élet nagy kérdéseiről irodalmi élményeinken keresztül
2025-03-27 17:00 - 19:00
Felnőttkönyvtár:
Téma a sorok között: Utazás.
Beszélgetések könyvekről és az élet nagy kérdéseiről irodalmi élményeinken keresztül
A találkozót vezeti: Somfainé Szűcs Mária
A Szepes Gyula Művelődési Központ és a CSZVK közös programja
Bővebb információ a www.csukalib.hu oldalon

Kapcsolódás II. – Wenszky Ágnes és Kovács Mátyás kiállítása
2025-04-05 08:00 - 2025-05-04 17:00 | SZEPES, Alsó u. 9., Érd, 2030, Magyarország
Az idén 30 éves Poly-Art Alapítvány égisze alatt létrejött Képzőművészek Érdi Közössége 2024-ben hirdette meg Kapcsolódás c. alkotói pályázatát a közösség 10 éves fennállása alkalmából. A beérkezett alkotásokat szakmai zsűri értékelte és a két, zsűri által legjobbnak ítélt alkotó, Ágnes és Mátyás páros bemutatkozási lehetőséget kapott a Szepes Gyula Művelődési Központ kamaratermében.
Wenszky Ágnes
„Az elmúlt 20 évben közel 50 csoportos tárlaton állítottam ki a képeimet, de volt négy önálló kiállításom is. Ezeket a lehetőségeket többségében két képzőművészeti társaságnak köszönhetem. 2016 óta vagyok tagja az Újpesti Művészek Társaságának, 2018-tól a Képzőművészek Érdi Közösségének. Mindig öröm és várakozás, ha megmutathatom a műveimet. Talán kertész végzettségem miatt közel áll hozzám a természet, főleg a növények világa, megragad a táj szépsége, a fény és az árnyék játéka, de érdekel az emberi arc és az épített környezet is.”

dr. Kovács Mátyás
(okl. erdőmérnök, természet- és tájvédelmi szakmérnök, a Környezetvédelmi és Vízügyi Minisztérium nyugalmazott főosztályvezetője, amatőr festőművész és fafaragó)
„Rajzkészsége és a művészetekhez való vonzódása már korán, általános iskolás éveiben is megmutatkozott, sokat rajzolt és vízfestményeket készített. (…) Témái rendkívül változatosak. 36 évi hivatásos természetvédelmi tevékenységéből következően többségében a nemzeti parkok és a védett területek gazdag és értékes tájai ihletik alkotásra, az erdő, a víz, a felhők játéka. Sajátos színvilágot és technikát alkalmaz. Ritkábban használ ecsetet, inkább festőkéssel viszi fel a festéket hol rusztikusan, hol finom átmeneteket képezve.”
A kiállítás 2025. május 4-ig tekinthető meg a művelődési központ nyitvatartási idejében, előzetes bejelentkezést követően (+36 23 365 490, programok@szepesmk.hu).

Kapcsolódás II. - Wenszky Ágnes és Kovács Mátyás kiállítása
2025-04-05 17:30 - 19:00 | SZEPES, Alsó u. 9., Érd, 2030, Magyarország
A Szepes Gyula Művelődési Központ tisztelettel meghívja Önt és barátait Wenszky Ágnes és Kovács Mátyás Kapcsolódás II. című közös kiállításának megnyitójára
2025. április 5-én, szombaton 17:30-ra
A kiállítást megnyitja Bereczky Loránd művészettörténész, a Magyar Nemzeti Galéria korábbi főigazgatója
Közreműködik Szigeti Eszter énekes-dalszerző, valamint a Poly-Art versmondói
Az idén 30 éves Poly-Art Alapítvány égisze alatt létrejött Képzőművészek Érdi Közössége 2024-ben hirdette meg Kapcsolódás c. alkotói pályázatát a közösség 10 éves fennállása alkalmából. A beérkezett alkotásokat szakmai zsűri értékelte és a két, zsűri által legjobbnak ítélt alkotó, Ágnes és Mátyás páros bemutatkozási lehetőséget kapott a Szepes Gyula Művelődési Központ kamaratermében.
A kiállítás megtekinthető 2025. május 4-ig a művelődési központ nyitvatartási idejében, előzetes bejelentkezést követően.
Az eseményre minden érdeklődőt szeretettel várunk!
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Érden az írek! − Kvízest
2025-04-09 19:00 - 21:30 | GALÉRIA, Alsó utca 2., Érd, 2030, Magyarország
Az Érdi Galéria, az Irish Dog Pub és a Kalap És Kerék bemutatja:
Érden az írek!
Ír whisky-k kóstolásával és falatozással egybekötött kvízest, avagy játék a koboldok kincséért!
Időpont: 2025. április 9. 19:00 – 21:30
Helyszín: Irish Dog Pub (2030 Érd, Antal utca 17.)
Jelentkezés: erdigaleria@gmail.com
Jelentkezési határidő: április 9, 12:00
Létszám: maximum 25 fő jelentkezését várjuk, 2-5 fős társaságok alkotnak 1-1 csapatot
Tematika: Valkó Gyula művészete, Írország földrajza, az ír történelem, az ír irodalom, gasztronómia és a témához kapcsolódó filmek
Program: Miközben folyik az ír whisky és az Irish Dog Pub jóvoltából különleges ételek és italok világába nyerhetünk betekintést, kvízkérdésekkel és ügyességi játékokkal tesszük próbára az asztaloknál ülő csapatokat.
Ötletek és segítség csapatotok eredményes győzelméhez:
1.      A program előtt látogassatok el az Érdi Galériába, ahol a Valkó Gyula – Szökés a tájképből című kiállítás megtekintésével egy rossz választ kiváltó Joker-kártyát szerezhettek!
2.      Készüljetek fel Valkó Gyula művészetéből!
3.      Nézzetek utána Írország földrajzának!
4.      Merüljetek el az ír történelemben, irodalomban és az ezzel kapcsolatos filmekben!
5.      Kóstoljatok bele az ír gasztronómiába!
Bónusz: A kiállítótérben elrejtettünk egy QR kódot. Vajon hova vezet el a virtuális világban?
Röviden: Látogassatok el! Készüljetek fel! Nézzetek utána! Merüljetek el! Kóstoljatok bele! Nyerjétek meg!
Jegyár: 9.990 Ft/ fő
A jegyár tartalmazza:
-          4 ír whisky megkóstolását (2cl) +1 whiskyt (Amelyik a legjobban ízlett, azt vissza lehet kóstolni)
-          Az italokkal harmonizáló „Tapas tál” vagy „Éléskamra tál”
-          Kvízjáték és rövid ismertető az italokról kóstolás előtt
Regisztráció és további információ: erdigaleria@gmail.com
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Szubjektív tárlatvezetés Szőke Gáspár festőművésszel
2025-04-10 17:30 - 19:00 | GALÉRIA, Alsó utca 2., Érd, 2030, Magyarország
VALKÓ Gyula Szökés a tájképből című időszaki kiállításában Szőke Gáspár festőművész tart szubjektív tárlatvezetést. Az eseményre minden érdeklődőt szeretettel várunk!
A programon a részvétel ingyenes, de regisztrációhoz között. Részvételi szándékát kérjük az erdigaleria@gmail.com e-mail címen jelezze.
Szőke Gáspár kortárs festőművész honlapja: https://szokegaspar.com/
A kiállítás megtekinthető 2025. április 17-ig, a galéria nyitvatartási idejében, szerdán 12-20 óráig, csütörtöktől szombatig 10-17 óráig.
A szervezők a programváltozás jogát fenntartják. A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.
